ΚΑΝΟΝΙΣΜΟΣ (ΕΟΚ) αριθ. 234/79 ΤΟΥ ΣΥΜΒΟΥΛΙΟΥ της 5ης Φεβρουαρίου 1979 περί διαδικασίας προσαρμογής της ονοματολογίας του κοινού δασμολογίου που χρησιμοποείται για τα γεωργικά προϊόντα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

τον κανονισμό (ΕΟΚ) αριθ. 827/68 του Συμβουλίου της 28ης Ιουνίου 1968 περί καθιερώσεως κοινής οργανώσεως των αγορών για ορισμένα προϊόντα που απαριθμούνται στο παράρτημα II της συνθήκης(1), όπως τροποποιήθηκε τελευταία από τον κανονισμό (ΕΟΚ) αριθ. 1117/78(2) και ιδίως το άρθρο 6,

την πρόταση της Επιτροπής(3),

τη γνώμη της Συνελεύσεως(4),

Εκτιμώντας,

ότι τα προϊόντα που υποβάλλονται σε διαφορετικές φορολογικές επιβαρύνσεις κατά την εισαγωγή πρέπει να αποτελούν αντικείμενο διαφορετικών περιγραφών στην ονοματολογία του κοινού δασμολογίου ούτως ώστε οι φορολογικές επιβαρύνσεις κατά την εισαγωγή να δύνανται να εφαρμόζονται σωστά- ότι προς τον σκοπό αυτό η πλειονότης των γεωργικών βασικών κανονισμών προβλέπει ειδικές διατάξεις ως προς τις φορολογικές επιβαρύνσεις κατά την εισαγωγή εκτός από τους δασμούς-

ότι πρέπει να καλυφθεί η έλλειψη τέτοιων διατάξεων στον κανονισμό (ΕΟΚ) αριθ.2358/71 του Συμβουλίου της 26ης Οκτωβρίου 1971 περί της κοινής οργανώσεως των αγορών στον τομέα των σπόρων προς σπορά(5),όπως τροποποιήθηκε τελευταία από τον κανονισμό (ΕΟΚ) αριθ. 1346/78 (6), και στον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί της κοινής οργανώσεως των αγορών στον τομέα των οπωροκηπευτικών(7), όπως τροποποιήθηκε τελευταία από τον κανονισμό (ΕΟΚ) αριθ. 1766/78(8)-

οτι η ονοματολογία του κοινού δασμολογίου βασίζεται στην ονοματολογία του Συμβουλίου Τελωνειακής Συνεργασίας- ότι η ονοματολογία του κοινού δασμολογίου πρέπει να προσαρμοσθεί όχι μόνο σε συνάρτηση με τις τροποποιήσεις της ονοματολογίας του Συμβουλίου Τελωνειακής Συνεργασίας, αλλά επίσης υπό το πρίσμα της συμφωνίας στις διάφορες γλωσσικές αποδόσεις- ότι ακόμη και αν αυτές οι προσαρμογές είναι τεχνικού χαρακτήρα και παραμένουν χωρίς επίπτωση επί των δασμών, πρέπει σε ορισμένες περιπτώσεις να εισάγονται με κανονισμούς που βασίζονται στο άρθρο 43 της συνθήκης-

ότι σε πολυάριθμους κανονισμούς του Συμβουλίου, η ονοματολογία του κοινού δασμολογίου χρησιμοποιείται ως μέσο διακρίσεως μεταξύ διαφόρων κατηγοριών εμπορευμάτων και περιγραφής του προϊόντος-

ότι οι τροποποιήσεις της ονοματολογίας του κοινού δασμολογίου δύνανται να καταστήσουν αναγκαίες τις προσαρμογές των εν λόγω κανονισμών-

ότι οι ισχύουσες διαδικασίες δεν επιτρέπουν πάντα πολύ γρήγορα την προσαρμογή των εν λόγω κανονισμών- ότι λαμβάνοντας υπόψη τον τεχνικό χαρακτήρα των προσαρμογών είναι ευκταίο να προβλεφθεί η δυνατότης πραγματοποιήσεών τους, μετά τη γνώμη της επιτροπής ονοματολογίας του κοινού δασμολογίου, κατά τη διαδικασία που καθορίζεται στο άρθρο 38 του κανονισμού (ΕΟΚ) αριθ.136/77 του Συμβουλίου της 22ας Σεπτεμβρίου 1966 περί καθιερώσεως κοινής οργανώσεως των αγορών στον τομέα των λιπαρών ουσιών(9), όπως τροποποιήθηκε τελευταία από τον κανονισμό (ΕΟΚ) αριθ.1562/78(10), ή στις αντίστοιχες διατάξεις άλλων κανονισμών περί καθιερώσεως κοινών οργανώσεων για τα γεωργικά προϊόντα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ακόλουθη διάταξη προστίθεται ως άρθρο 8α στον κανονισμό (ΕΟΚ) αριθ.2358/71 και ως άρθρο 22α στον κανονισμό (ΕΟΚ) αριθ.1035/72:

"οι γενικοί κανόνες για την ερμηνεία του κοινού δασμολογίου και οι ιδιαίτεροι κανόνες για την εφαρμογή του ισχύουν για την κατάταξη των προϊόντων που υπάγονται στον παρόντα κανονισμό- η δασμολογική ονοματολογία που προκύπτει απο την εφαρμογή του παρόντος κανονισμού επαναλαμβάνεται στο κοινό δασμολόγιο."

Άρθρο 2

1. Η ονοματολογία του κοινού δασμολογίου που εφαρμόζεται στα προϊόντα που είναι αντικείμενο μιας κοινής οργανώσεως των αγορών δύναται να προσαρμοσθεί, κατόπιν της γνώμης της επιτροπής ονοματολογίας του κοινού δασμολογίου, κατά την διαδικασία που καθορίζεται στο άρθρο 38 του κανονισμού (ΕΟΚ) αριθ.136/66 και στα αντίστοιχα άρθρα άλλων κανονισμών περί καθιερώσεως κοινής οργανώσεως των αγορών, εάν αυτές οι προσαρμογές:

- οφείλονται σε τροποποιήσεις της ονοματολογίας του Συμβουλίου Τελωνειακής Συνεργασίας,

- ή είναι αναγκαίες για να εξασφαλίσουν την ομοιογένεια του κειμένου στις διαφορετικές γλώσσες.

2. Η περιγραφή των προϊόντων και οι αναφορές στις κλάσεις ή διακρίσεις του κοινού δασμολογίου στους κανονισμούς του Συμβουλίου δύνανται να προσαρμοσθούν κατά την ίδια διαδικασία, εάν τέτοιου είδους προσαρμογές είναι συνέπεια προσαρμογών της ονοματολογίας του κοινού δασμολογίου που αναφέρονται στην παράγραφο 1 ή μιας νομοθετικής πράξεως του Συμβουλίου.

3. Για τους σκοπούς του παρόντος κανονισμού, η επιτροπή που συνεστήθη από το άρθρο 37 του κανονισμού (ΕΟΚ) αριθ.136/66 θεωρείται αρμόδια για τα προϊόντα που διέπονται από τον κανονισμό (ΕΟΚ) αριθ.827/68.

Άρθρο 3

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 5 Φεβρουαρίου 1979

Για το Συμβούλιο

Ο Πρόεδρος

P. MEHAIGNERIE

(1) ΕΕ αριθ. N 151 της 30.6.1968, σ. 16.

(2),ΕΕ αριθ. N 142 της 30.5.1978, σ. 1.

(3) ΕΕ αριθ. N 160 της 6.7.1978, σ. 10.

(4) ΕΕ αριθ. N 239 της 9.10.1978, σ. 50.

(5) ΕΕ αριθ. N 246 της 5.11.1971, σ. 1.

(6) ΕΕ αριθ. N 165 της 22.6.1978, σ. 1.

(7) ΕΕ αριθ. N 118 της 20.5.1972, σ. 1.

(8) ΕΕ αριθ. N 204 της 28.7.1978, σ. 12.

(9) ΕΕ αριθ. N 172 της 30.9.1966, σ. 3025/66.

(10) ΕΕ αριθ. N 185 της 7.7.1978, σ. 1.